**Муниципаль этап**

**Рус телендә гомуми урта белем бирү оешмаларының татар төркемнәрендә белем алучы**

**укучылары өчен татар әдәбиятыннан олимпиада биремнәре җаваплары**

**2024-2025 нче уку елы**

**11 нче сыйныф**

**Хөрмәтле олимпиадада катнашучы!** Сезгә олимпиаданың җиде биремен эшләргә кирәк булачак. Биремнәрне үтәү вакыты – 180 минут. Биремнәр шушы бланкларда эшләнә.

Максималь балл – **45**

**1. Нинди формада иҗат ителгән әсәрләр турында сүз баруын языгыз. (2 балл)**

* сюжет, катнашучылар бердәйлеге ярдәмендә бәйләнгән ике кисәктән торган роман яки драма әсәре;
* һәр кисәк сюжет, композиция, персонажларны төркемләү ягыннан үзенчә төгәлләнгән була;
* мондый форма, гадәттә тарихи әсәрләр язганда, тормышны үз агышы, хронология тәртибендә тасвирлаганда кулланыла.

**Җавап:** дилогия

**2. Һәр төркемдә артык булган төшенчәне билгеләгез (3 балл):**

а) такмак, хикмәт, дастан, мөнәҗәт

ә) хикәя, новелла, очерк, нәсер

б) романтизм, реализм, афоризм, футуризм

**Җавап:**

а) хикмәт

ә) нәсер

б) афоризм

**3.** **Сорауларга җавап бирегез.**



**1) Портреттагы әдипнең исемен языгыз. (1 балл)**

**Җавап:** Дәрдмәнд

**2) Ул кайда туган? Дөрес җавапны билгеләгез. (2 балл)**

а) Оренбург губернасы Оренбург өязе Акман авылы

ә) Башкортстанның Җилем-Каран авылы

б) Оренбург губернасы Эстәрлетамак өязе Җиргән авылы

в) Татарстанның Мөслим районы Олы Чакмак авылы

**Җавап:** б) Оренбург губернасы Эстәрлетамак өязе Җиргән авылы

**3. Әлеге әдипнең әсәрләре кергән рәтне күрсәтегез. (2 балл)**

а) «Кораб», «Мокамай», «Ваксынмыйм», «Каләмгә хитаб».

ә) «Кораб», «Авыл», «Мокамай», «Шагыйрьгә».

б) «Кораб», «Бүзләрем маналмадым», «Каләмгә хитаб», «Шагыйрьгә».

в) «Кораб», «Уку», «Кыйтга», «Бүзләрем маналмадым».

**Җавап:** б) «Кораб», «Бүзләрем маналмадым», «Каләмгә хитаб», «Шагыйрьгә».

**4. Габдерәхим Утыз Имәни кайсы чор әдәбияты вәкиле булуын билгеләгез. (3 балл)**

а) Алтын Урда чоры әдәбияты.

ә) Казан ханлыгы чоры әдәбияты.

б) Торгынлык чоры әдәбияты (XVI гасырның II яртысы – XVIII гасыр).

в) Яңарыш дәвере әдәбияты.

**Җавап**: б) Торгынлык чоры әдәбияты (XVI гасырның II яртысы – XVIII гасыр).

**5. Бирелгән сүзләр рәте ярдәмендә әсәрләрнең исемен, авторын һәм жанрын билгеләгез. (6 балл)**

а) Печән өсте, чалгы, Агыйдел, өмә, Әсма, мәхәббәт.

**Җавап:** Г.Ибраһимов “Табигать балалары”

ә) Ана, дала, кылганнар, камчы, камчат бүрек, хәситә.

**Җавап:** Ә.Еники “Әйтелмәгән васыять”

б) Мәхәббәт, бала, ана, хат, җил, ай.

**Җавап:** Һ.Такташ “Мәхәббәт тәүбәсе”

**6.** **Шигырьне укыгыз, төшеп калган сүзләрне өстәп языгыз. Сорауларга җавап бирегез.**

Әй, \_\_\_\_\_\_\_\_\_, син мең шәһәрдән (авыл)

Мең кабат ямьле вә хуш:

Бер кеше юк бер урамда....

Нинди тын һәм нинди буш!

Ул кара бер күгеңә бу

Фирүзә бит бик зуры,

Күр аеңны, кайда бар бу,

Бер гаҗәеп, бит нуры!

Нинди тамчы, тамчы нурлар

Сачрәгән күк \_\_\_\_\_\_\_\_\_\_,(йөзенә)

Чеп-чуар чын бриллиант

Сипкәнмени, күр, үзенә.

Һәм гаҗип бер яктылыкта

Җир көмеш төсле тора:

Анда урман һәм дә \_\_\_\_\_\_\_\_\_\_, (таулар)

Монда кырлар яктыра.

Синдә бар да чын матур һәм

Чын матур синдә генә,

Тагы да артыр бер матурлык

Китдисәм мин дә менә.

**а) Әсәрнең исеме** **(1 балл)**

**Җавап:** Авыл

**ә) Әсәрнең авторы** **(1 балл)**

**Җавап:** С. Рәмиев

**б) Автор укучыга лирик геройның нинди хисләрен җиткерә? (3 балл)**

**Җавап:** соклану, горурлану, юану, куану.

**в) Шигырь текстыннан**

* **метафорага мисаллар табып языгыз (2 балл)**

**Җавап:** бит нуры (ай); тамчы нурлар,

* **чагыштыруга мисаллар китерегез (2 балл)**

**Җавап:** күк йөзенә чеп-чуар чын бриллиант сипкәнмени; һәм гаҗип бер яктылыкта җир көмеш төсле тора

* **эпитетка мисаллар табып языгыз (2 балл)**

**Җавап:** ямьле, хуш авыл; тын, буш урам; гаҗип яктылык; чын матурлык

**7.** **Үзегез яраткан әдәби геройны исемен күрсәтмичә, ләкин аны танырлык итеп характерлап языгыз. Ахырдан әлеге геройның исемен, кайсы әсәрдән алынганлыгын, авторын күрсәтегез. Күләме 12–15 җөмлә. (15 балл)**